Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Saksa välisminister Steinmeier lõpetas oma Lähis-Ida visiidi
külaskäiguga Iisraeli kooli Gaza lähedal.
ISIL-i toetajad Gazas
andsid islamirühmitusele Hamas 48 tundi aega
lõpetada haarangud palestiinlastest ISIL-i toetajate vastu.
Iisrael kritiseerib ÜRO MTÜ-de komisjoni otsust
akrediteerida organisatsioon, mis samastab end Hamasiga.
Saksa välisminister Steinmeier
lõpetas oma 3-päevase Lähis-Ida visiidi
külaskäiguga Iisraeli kooli Gaza lähedal.
Tahtsime saada ettekujutust, milline on elu mõlemal pool turvatara.
Hommikul nägime Gazas sõja tagajärgi
ja mida see tähendab rahva elutingimustele.
Kuid me ei unusta, et ka siinpool tara
elavad teiesarnased inimesed,
kellel on vastutus laste eest.
Need lapsed kasvavad muljetega kolmest Gaza sõjast
ja jätkuvast raketiohust, mis on minevikus pidevalt kordunud.
Varem ütles Steinmeier Gazas, et Palestiina sektori piiride avamine
ja majanduse taastumine mullusest hävitavast sõjast
sõltub peamiselt kindlustamisest, et Iisraeli rohkem rakette ei tulistata.
Pärast mullu augustis sõlmitud vaherahu Iisraeli
ja Gazat kontrolliva Hamasi vahel on regioonis üsna rahulik olnud.
26. mail tulistati Gazast Lõuna-Iisraeli siiski rakett,
mis plahvatas avaalal Iisraeli sadamalinna Ashdodi lähedal.
Vajame kohalikke ja välisinvesteeringuid.
Seega vajame ka võimalust eksportida Gazas toodetavaid kaupu.
See võib toimuda vaid piiride avanemise puhul.
Kuid kogu tõde on:
See kõik sünnib äärmiselt rasketes oludes vaid siis,
kui suudame kindlustada,
et siit Gazast ei lähtu enam raketituld.
Nii et julgeolek on vastutasu,
mida tahetakse arengu eest rahva hüvanguks,
mida hädasti vajame.
Julgeolekuohtude tõttu piiravad Iisrael ja Egiptus karmilt
inimeste ja kaupade liikumist oma piiridel Gaza sektoriga,
kus islamiliikumine Hamas valitseb 1,8 miljonit palestiinlast.
USA ja EL mõistavad hukka Hamasi vaenutegevuse Iisraeli vastu
ja Steinmeier ei kohtunud Gazas rühmituse ametnikega.
Ta külastas Gazas Saksa rahadega ehitatud ÜRO tütarlastekooli.
Enne Gaza külastamist
Iisraeli ja Palestiina juhtidega kohtunud Steinmeier ütles,
et kõik konflikti pooled teavad, et istume püssirohutünnil
ja hoolitseme, et see ei sütiks.
ISIL-i toetajad Gazas
andsid islamirühmitusele Hamas 48-tunnise ultimaatumi
haarangute lõpetamiseks palestiinlastest ISIL-i toetajate vastu.
Avalduses meediale ei mainitud, mida ISILi toetajad teevad,
kui Hamas nende nõuet ei täida.
Hoiatuses võeti vastutus
eelmise nädala raketitule eest Iisraeli pihta.
Hamas alustas islamiradikaalide vastu haarangud
pärast anonüümseid pommitamisi.
Gazat 2007. aastast valitsenud Hamas peab radikaalsemaid rühmitusi ohuks.
ISIL-i toetajate ja teiste Gaza radikaalsete rühmituste väitel
on Hamas Iisraeli suhtes liiga leebe
ja pole suutnud Gaza palestiinlastele karme islamireegleid kehtestada.
Iisraeli ametnikud kritiseerisid ÜRO MTÜ-de komisjoni otsust
akrediteerida organisatsioon, mis samastab end Hamasiga,
kes nõuab juudiriigi hävitamist.
Ametnike sõnul on Inglismaal baseeruv PRC
ehk Palestiina Naasmiskeskus osa Hamasist, toetab terrorismi
ja teeb Euroopas Iisraeli-vastast propagandat.
Iisraeli suursaadik ÜROs Ron Prosor ütles hääletamise järel,
et pärast allahindlusi Hamasile
korraldas ÜRO nüüd Hamasile oma peauksel tervitusvastuvõtu
täieõiguslikuks osalemiseks.
Selle stsenaariumi valguses leiame Prosori sõnul ühel päeval,
et Iraani käepikendus Liibanonis ehk Hezbollah
istub Julgeolekunõukogus ja ISIL hääletab Inimõiguste Nõukogus.
Iisraeli asevälisministri Tzipi Hotovely sõnul oli kohutav otsus
kaasata Hamasi kuuluv organisatsioon ÜRO institutsioonidesse
autasu terrorismile.
Egiptuse kohus lükkas edasi lõpliku otsuse
soovitatud surmanuhtluse kohta endisele presidendile Morsile
ja teistele Moslemivennaskonna juhtidele.
Kohus pidi tegema lõpliku otsuse
eelmisel kuul soovitatud surmanuhtluse kohta,
kuid ülemkohtunik al-Shamy sõnul lükati otsus edasi 16. juunile.
Kohus otsustas lükata kohtuotsuse edasi
16. juunile 2015. a,
et lõpetada kõnelused süüdistatavatega,
kes on endiselt vahi all.
Teise teema juurde - USA välisminister Kerry murdis jala,
kui osa Tour de France'ist jalgrattal kaasa sõitis
ja pidi planeeritust varem USAsse naasma.
Seetõttu tühistati tema reisid Madriidi ja Pariisi.
71-aastane USA välisminister on aktiivne sportlane
ja võtab tihti oma ratta välisreisidele kaasa.
Õnnetus juhtus päev pärast kohtumist Iraani kolleegi Zarifiga Genfis,
et püüda ületada takistusi kõnelustel Teherani tuumaprogrammi teemal.
Valge Maja on veendunud, et tuumakõnelused Iraaniga jätkuvad,
vaatamata Kerry vigastusele.
Usume jätkuvalt,
et meil on aega ja vajalikud ressursid
kõneluste jätkamiseks Iraaniga
ja loodetavasti ka lõpetamiseks.
Usun, et välisministri vigastus mõjutab kõnelusi,
kuid kuidas täpselt jätkame, selgub hiljem.
Valge Maja esindaja sõnul jätkab Kerry kõnelustel tähtsat rolli,
kuid mis vormis, selgub lähinädalail.
Usun, et välisminister Kerryl on jõupingutustes endiselt tähtis osa.
Tema pidev kohalolu järgmistel nädalatel Euroopas
kohtumistel oma kolleegiga
on saadud vigastuse valguses ilmselt ebatõenäoline.
Kuid usun, et Kerry jätkab oma ülitähtsat rolli antud ettevõtmises,
mis tahes kujul ta osaleda suudab.
Esindaja sõnul peab Kerry kinni
Iraani tuumakõnelusteks määratud tähtajast,
milleks on 30. juuni.
Aitäh vaatamast!
Aktuaalset infot leiate meie Facebooki lehelt.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri